Radoslav Štefančík

Doc. PhDr. Radoslav Štefančík, MPol. Ph.D. (* 8. júl 1976, Brezno) je slovenský politológ a vysokoškolský pedagóg, dekan Fakulty aplikovaných jazykov Ekonomickej univerzity v Bratislave.

Štúdium 
Štefančík v roku 2002 ukončil štúdium politológie a nemeckého jazyka a literatúry na Filozofickej fakulte Prešovskej univerzity v Prešove. S podporou Konrad-Adenauer-Stiftung v rokoch 2005 až 2006 absolvoval postgraduálne štúdium politológie aj na Friedrich-Schiller-Universität v Jene. Doktorandské štúdium ukončil na Katedre politológie Fakulty medzinárodných vzťahov Vysokej školy ekonomickej v Prahe v roku 2010 obhajobou dizertačnej práce na tému „Politické aspekty migrácie v Českej republike a na Slovensku“. V roku 2016 habilitoval v odbore politológia na Filozofickej fakulte Univerzity Pavla Jozefa Šafárika v Košiciach.

Kariéra 
Medzi rokmi 2002 a 2012 pôsobil na Katedre politológie Filozofickej fakulty Univerzity sv. Cyrila a Metoda v Trnave a nasledujúce dva roky na Katedre histórie a európskych štúdií tej istej fakulty. Od roku 2012 na Fakulte aplikovaných jazykov Ekonomickej univerzity v Bratislave, momentálne na Katedre interkultúrnej komunikácie. V roku 2014 bol zvolený za dekana fakulty, v roku 2018 bol akademickým senátom fakulty potvrdený vo funkcii na ďalšie funkčné obdobie.

Iné aktivity 
V roku 2003 získal Medzinárodné parlamentné štipendium Nemeckého Spolkového snemu v Berlíne, kde absolvoval stáž v kancelárii nemeckého poslanca za CSU a sprievodné štúdium na Humboldtovej univerzite v Berlíne. V roku 2011 získal polročné postdoktorandské vedecké štipendium na Viedenskej univerzite a v roku 2012 dvojmesačné vedecké štipendium na Herderovom inštitúte v Marburgu.

Dielo
 Nemecko-slovenský, slovensko-nemecký slovník politickej terminológie, 2004
 Christlich-demokratische Parteien in der Slowakei, 2008
 Politické mládežnícke organizácie na Slovensku, 2010
 Mladí migranti v slovenskej spoločnosti. Medzinárodná migrácia, moslimovia, štát a verejná mienka, 2012 (spoluautor Jozef Lenč)
 Uvažovanie o politike (nielen) v nemecky hovoriacom prostredí, 2012
 Deutsch als Fremdsprache für Studierende der Politikwissenschaft, 2013
 Spoveď kritického občana: žijeme v období zdanlivej demokracie, 2016
 Jazyk a politika. Jazyk politiky v konfliktnej štruktúre spoločnosti, 2017, (spoluautorka Irina Dulebová)
 Financovanie politických strán na príklade Nemecka, Rakúska a Švajčiarska. Výzva pre Slovensko?, 2017
Jazyk pravicového extrémizmu, 2019 (spoluautor Miloslav Hvasta)
Christlich-demokratische Parteien in der Slowakei. Eine neue Perspektive, 2019
Kommunikationsstrategien der slowakischen Rechtsextremisten, 2020
Radikálny populizmus v ére pandémie COVID-19 a vojny na Ukrajine, 2022

Referencie

Externé odkazy 
 Radoslav Štefančík na webe Fakulty aplikovaných jazykov Ekonomickej univerzity v Bratislave
 Blog Radoslava Štefančíka na webe Denníka N
 Diela Radoslava Štefančíka v súbornom katalógu Slovenskej národnej knižnice
 Diela Radoslava Štefančíka v súbornom katalógu Nemeckej národnej knižnice

Slovenskí politológovia
Slovenskí vysokoškolskí pedagógovia
Absolventi Filozofickej fakulty Prešovskej univerzity v Prešove
Dekani Fakulty aplikovaných jazykov Ekonomickej univerzity v Bratislave
Osobnosti z Brezna